ગોધરા: શનિવાર અને હનુમાન જયંતીના સન્મવય વચ્ચે ગોધરા સહિતના જીલ્લાભરમાં હનુમાન જયંતિની ધામધૂમપૂર્વક ઉજવણી કરવામાં આવી હતી. ગોધરાના વાવડીબુર્ઝગ, સાંપા ગામે આવેલ હનુમાનજી મંદીર, હમીરપુર,અંકલેશ્વર મહાદેવ મંદીર સહિતના મંદીરોએ હનુમાન જયંતિને અનુલક્ષીને હવન, સુંદરકાંડ તથા મહાપ્રસાદીનું આયોજન કરવામાં આવ્યુ હતું. વહેલી સવારથી જ ભક્તોનો મંદિરમાં ધસારો જામ્યો હતો. જ્યારે પંચમહાલ જીલ્લા તથા મહિસાગર જીલ્લાના આસ્થાના કેન્દ્ર સમા ઝંડ હનુમાન મંદિરે તથા મલેકપુર મંદિરે દર્શનાથે મોટી સંખ્યામાં ભક્તોનો ધસારો જોવા મળ્યો હતો.